               EURÓPAI BIZOTTSÁG
            Brüsszel, 2018.12.13.
            COM(2018) 828 final
            2018/0418(NLE)
            Javaslat
            A TANÁCS HATÁROZATA
            az Európai Közösség és a Svájci Államszövetség közötti, a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló megállapodáshoz csatolt, az Európai Unió, a Svájci Államszövetség és a Liechtensteini Hercegség közötti, az Eurodachoz való bűnüldözési célú hozzáféréssel kapcsolatos jegyzőkönyv megkötéséről

               INDOKOLÁS

               1.A JAVASLAT HÁTTERE

               •A javaslat indokai és céljai

               A dublini egyezmény hatékony alkalmazása érdekében az ujjlenyomatok összehasonlítására irányuló Eurodac létrehozásáról szóló, 2000. december 11-i 2725/2000/EK rendeletet átdolgozó 603/2013/EU rendeletet
                  1
                elfogadták és az 2013. július 19-én hatályba lépett. A rendelet 2015. július 20-a óta alkalmazandó.

               A 603/2013/EU rendelet többek között lehetővé teszi az Eurodacba történő betekintést a bűnüldöző hatóságok számára a terrorcselekmények vagy egyéb súlyos bűncselekmények megelőzése, felderítése és kivizsgálása céljából. Ennek célja, hogy a bűnüldöző hatóságok kérhessék az ujjnyomatadatoknak az Eurodac központi adatbázisában tárolt ujjnyomatadatokkal való összehasonlítását, hogy megállapítsák a terrorizmussal vagy súlyos bűncselekménnyel gyanúsított személy pontos személyazonosságát, illetve további információt szerezzenek e személlyel kapcsolatban.

               2004. október 26-án megkötötték az Európai Közösség és a Svájci Államszövetség közötti, a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló megállapodást (a továbbiakban: a 2004. október 26-i megállapodás)
                  2
               . 2008. február 28-án megkötötték az Európai Közösség és a Svájci Államszövetség és a Liechtensteini Hercegség közötti jegyzőkönyvet a Liechtensteini Hercegségnek a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló, az Európai Közösség és a Svájci Államszövetség közötti megállapodáshoz való csatlakozásáról (a továbbiakban: a 2008. február 28-i jegyzőkönyv)
                  3
               .

               Svájc és Liechtenstein a 603/2013/EU rendelet menekültügyre vonatkozó elemeit a 2004. október 26-i megállapodással és a 2008. február 28-i jegyzőkönyvvel összhangban alkalmazza. Ugyanakkor a bűnüldöző hatóságok Eurodachoz való hozzáférése nem tartozik az említett megállapodás és jegyzőkönyv hatálya alá.

               A Bizottság, Dánia, Svájc, Liechtenstein, Norvégia és Izland képviselői 2014. május 14-i találkozójukon megerősítették, hogy szeretnének tárgyalásokat kezdeni az Európai Unióval a 603/2013/EU rendelet bűnüldözési rendelkezéseinek nemzetközi megállapodás útján rájuk történő kiterjesztéséről.

               2015. december 14-én a Tanács felhatalmazta a Bizottságot, hogy tárgyalásokat kezdjen az egyrészről az Európai Unió, másrészről többek között Svájc és Liechtenstein közötti, Svájc és Liechtenstein harmadik országbeli állampolgár vagy hontalan személy által a tagállamok egyikében benyújtott nemzetközi védelem iránti kérelem megvizsgálásáért felelős tagállam meghatározására vonatkozó feltételek és eljárási szabályok megállapításáról szóló 604/2013/EU rendelet hatékony alkalmazása érdekében az ujjlenyomatok összehasonlítását szolgáló Eurodac létrehozásáról, továbbá a tagállamok bűnüldöző hatóságai és az Europol által az Eurodac-adatokkal való, bűnüldözési célú összehasonlítások kérelmezéséről szóló 603/2013/EU rendelet VI. fejezetében előírt bűnüldözési célú összehasonlítási és adattovábbítási eljárásban való részvételének módozatairól szóló megállapodásról.

               A tárgyalásokat lezárták, és a megállapodást a 2004. október 26-i megállapodáshoz csatolt, a 2004. október 26-i megállapodás alkalmazását a bűnüldözésre kiterjesztő jegyzőkönyv formájában parafálták.

               A 603/2013/EU rendelet bűnüldözési rendelkezéseinek Svájc és Liechtenstein történő kiterjesztése lehetővé tenné Svájc és Liechtenstein bűnüldöző hatóságai számára, hogy ujjnyomatadatok összehasonlítását kérelmezzék a többi részt vevő állam által az Eurodac-adatbázisban tárolt adatokkal azokban az esetekben, amikor meg kívánják állapítani egy terrorizmussal vagy súlyos bűncselekménnyel gyanúsított személy vagy egy áldozat pontos személyazonosságát, illetve további információt kívánnak szerezni e személlyel kapcsolatban. Másfelől így lehetővé válna az összes többi részt vevő állam – uniós tagállam vagy társult ország – számára, hogy ujjnyomatadataik összehasonlítását kérjék a Svájc és Liechtenstein által bevitt és az Eurodac-adatbázisban tárolt ujjnyomatadatokkal, a fentiekkel azonos célból.

               E jegyzőkönyv célja, hogy jogilag kötelező jogokat és kötelezettségeket hozzon létre Svájcnak és Liechtensteinnek a 603/2013/EU rendelet bűnüldözési elemeiben való hatékony részvétele biztosítása céljából. A jegyzőkönyv megállapítja, hogy valamennyi, az Eurodachoz való hozzáféréssel rendelkező részt vevő állam – legyen az másik uniós tagállam, társult ország vagy Svájc és Liechtenstein – bűnüldözési célból hozzáférhet bármely másik részt vevő állam adataihoz is.

               •Összhang a szabályozási terület jelenlegi rendelkezéseivel

               A javaslat összhangban áll az Eurodac-adatbázishoz való hozzáféréssel kapcsolatos uniós szakpolitikákkal.

               •Összhang az Unió egyéb szakpolitikáival

               A javaslat összhangban áll a szabadságon, a biztonságon és a jog érvényesülésén alapuló térséggel kapcsolatos uniós szakpolitikákkal.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

               E tanácsi határozatjavaslat jogalapja az Európai Unió működéséről szóló szerződés (a továbbiakban: EUMSZ) 87. cikke (2) bekezdésének a) pontja és 88. cikke (2) bekezdésének a) pontja, összefüggésben 218. cikke (6) bekezdésének a) pontjával.

               •Szubszidiaritás (nem kizárólagos hatáskör esetén)

               A 2004. október 26-i megállapodás az EU és Svájc között megkötött, létező nemzetközi megállapodás. Az EUSZ 5. cikkében szereplő szubszidiaritás elvével összhangban az említett megállapodáshoz csatolt jegyzőkönyv célkitűzései csak uniós szinten, a Bizottság javaslatának útján valósíthatók meg.

               •Arányosság

                  A javaslat megfelel az arányosság elvének, mivel nem szabályoz annál többet, mint ami Svájcnak és Liechtensteinnek a 603/2013/EU Eurodac-rendelet bűnüldözési elemeiben való tényleges részvételére vonatkozó célkitűzés eléréséhez szükséges.

               •A jogi aktus típusának megválasztása

               Az EUMSZ 218. cikkének (6) bekezdése a megállapodás megkötéséről szóló tanácsi határozatot ír elő.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •Konzultáció az érdekelt felekkel

                  Konzultációra került sor a Tanáccsal (a menekültügyi munkacsoporttal) a tárgyalások tartalmáról és haladásáról. Az Európai Parlamentet (Állampolgári Jogi, Bel- és Igazságügyi Bizottság) tájékoztatták.

               4.EGYÉB ELEMEK

               •A javaslat egyes rendelkezéseinek részletes magyarázata

                  A javaslat az EU, valamint Svájc és Liechtenstein közötti jegyzőkönyvnek az Európai Unió nevében történő megkötésére való felhatalmazásról szóló határozatra irányul. Az EUMSZ szerint a nemzetközi megállapodások aláírására és megkötésére való felhatalmazásról szóló határozatokra irányuló bizottsági javaslatok elfogadása a Tanács hatáskörébe tartozik.

                  A jegyzőkönyv megállapítja a 603/2013/EU rendelet Svájcra és Liechtensteinre történő alkalmazását az Eurodachoz való bűnüldözési célú hozzáférés tekintetében. Ezzel lehetővé teszi a többi részt vevő állam kijelölt bűnüldöző hatóságai és az Europol számára, hogy ujjnyomatadataik összehasonlítását kérjék a Svájc és Liechtenstein által az Eurodac központi rendszerébe továbbított adatokkal. Lehetővé teszi Svájc és Liechtenstein kijelölt bűnüldöző hatóságai számára is, hogy ujjnyomatadataik összehasonlítását kérjék a többi részt vevő állam által az Eurodac központi rendszerébe továbbított adatokkal.

                  A jegyzőkönyv garantálja, hogy a személyes adatoknak a jegyzőkönyv szerinti, Svájc, Liechtenstein és a tagállamok hatóságai általi feldolgozására a személyes adatok védelmének jelenlegi uniós szintjét alkalmazzák. A személyes adatok ilyen feldolgozására a személyes adatoknak az illetékes hatóságok által a bűncselekmények megelőzése, nyomozása, felderítése, a vádeljárás lefolytatása vagy büntetőjogi szankciók végrehajtása céljából végzett kezelése tekintetében a természetes személyek védelméről és az ilyen adatok szabad áramlásáról, valamint a 2008/977/IB tanácsi kerethatározat hatályon kívül helyezéséről szóló, 2016. április 27-i (EU) 2016/680 európai parlamenti és tanácsi irányelvnek megfelelő nemzeti jogszabályaik által meghatározott személyesadat-védelmi szint vonatkozik.

                  A jegyzőkönyv Svájc és Liechtenstein bűnüldözési célú Eurodac-hozzáférését ahhoz a feltételhez köti, hogy a két országnak előbb jogi és technikai szinten végre kell hajtania a 2008/615/IB határozatot az ujjnyomatadatok tekintetében.

                  A jegyzőkönyv úgy rendelkezik, hogy az Eurodachoz való bűnüldözési célú hozzáférés tekintetében eszközölt valamennyi módosítás esetében a 2004. október 26-i megállapodásban előírt módosítási mechanizmust kell alkalmazni.

               2018/0418 (NLE)

               Javaslat

               A TANÁCS HATÁROZATA

               az Európai Közösség és a Svájci Államszövetség közötti, a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló megállapodáshoz csatolt, az Európai Unió, a Svájci Államszövetség és a Liechtensteini Hercegség közötti, az Eurodachoz való bűnüldözési célú hozzáféréssel kapcsolatos jegyzőkönyv megkötéséről

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 87. cikke (2) bekezdésének a) pontjára, 88. cikke (2) bekezdésének a) pontjára és 218. cikke (6) bekezdésének a) pontjára,

               tekintettel az Európai Bizottság javaslatára,

               tekintettel az Európai Parlament egyetértésére
                  4
               ,

               mivel:

               (1)A [XXX]
                  5
               -i [XXX] határozatnak megfelelően [XXX]-án/-én aláírták az Európai Közösség és a Svájci Államszövetség közötti, a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló megállapodáshoz csatolt, az Európai Unió, a Svájci Államszövetség és a Liechtensteini Hercegség közötti, az Eurodachoz való bűnüldözési célú hozzáféréssel kapcsolatos jegyzőkönyvet, figyelemmel annak későbbi megkötésére.

               (2)A tagállamok, illetve Svájc és Liechtenstein illetékes hatóságai közötti rendőrségi együttműködésnek a terrorcselekmények vagy egyéb súlyos bűncselekmények megelőzése, felderítése és kivizsgálása céljából történő támogatása és megerősítése érdekében az Európai Unió fellépésére van szükség, hogy Svájc és Liechtenstein részt vehessen az Eurodac bűnüldözéssel kapcsolatos vonatkozásaiban.

               (3)A jegyzőkönyvet az Európai Unió nevében jóvá kell hagyni.

               (4)Az Egyesült Királyság és Írország – az Európai Unióról szóló szerződéshez és az Európai Unió működéséről szóló szerződéshez csatolt, az e tagállamoknak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyv 3. cikkével összhangban – bejelentette, hogy részt kíván venni e határozat elfogadásában és alkalmazásában.

               (5)Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikke értelmében Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,

               ELFOGADTA EZT A HATÁROZATOT:

               1. cikk

               A Tanács ezennel jóváhagyja az Unió nevében az Európai Közösség és a Svájci Államszövetség közötti, a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló megállapodáshoz csatolt, az Európai Unió, a Svájci Államszövetség és a Liechtensteini Hercegség közötti, az Eurodachoz való bűnüldözési célú hozzáféréssel kapcsolatos jegyzőkönyvet (a továbbiakban: jegyzőkönyv).

               A jegyzőkönyv szövegét csatolták e határozathoz.

               2. cikk

               A Tanács elnöke kijelöli azt a személyt vagy azokat a személyeket, aki(k) az Európai Unió nevében jogosult(ak) lesz(nek) megtenni a jegyzőkönyv 4. cikkének (2) bekezdésében előírt értesítést annak kifejezésére, hogy az Európai Unió a jegyzőkönyvet magára nézve jogilag kötelező erejűnek ismeri el.

               3. cikk

               Ez a határozat az Európai Unió Hivatalos Lapjában való kihirdetését követő napon lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)

                        Az Európai Parlament és a Tanács 603/2013/EU rendelete (2013. június 26.) a harmadik országbeli állampolgár vagy hontalan személy által a tagállamok egyikében benyújtott nemzetközi védelem iránti kérelem megvizsgálásáért felelős tagállam meghatározására vonatkozó feltételek és eljárási szabályok megállapításáról szóló 604/2013/EU rendelet hatékony alkalmazása érdekében az ujjlenyomatok összehasonlítását szolgáló Eurodac létrehozásáról, továbbá a tagállamok bűnüldöző hatóságai és az Europol által az Eurodac-adatokkal való, bűnüldözési célú összehasonlítások kérelmezéséről, valamint a szabadságon, a biztonságon és a jog érvényesülésén alapuló térség nagy méretű IT-rendszereinek üzemeltetési igazgatását végző ügynökség létrehozásáról szóló 1077/2011/EU rendelet módosításáról (HL L 180., 2013.6.29., 1. o.).

                     (2)

                        HL L 53., 2008.2.27., 5. o.

                     (3)

                        HL L 160., 2011.6.18., 39. o.

                     (4)

                        HL C […]., […], […]. o.

                     (5)

                        HL L […], […], […]. o.

    ---documentbreak---

               EURÓPAI BIZOTTSÁG
            Brüsszel, 2018.12.13.
            COM(2018) 828 final
            MELLÉKLET
            a következőhöz:
            JavaslatA TANÁCS HATÁROZATA
            az Európai Közösség és a Svájci Államszövetség közötti, a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló megállapodáshoz csatolt, az Európai Unió, a Svájci Államszövetség és a Liechtensteini Hercegség közötti, az Eurodachoz való bűnüldözési célú hozzáféréssel kapcsolatos jegyzőkönyv megkötéséről

               MELLÉKLET

               a következőhöz:

               Javaslat
               A TANÁCS HATÁROZATA

               az Európai Közösség és a Svájci Államszövetség közötti, a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló megállapodáshoz csatolt, az Európai Unió, a Svájci Államszövetség és a Liechtensteini Hercegség közötti, az Eurodachoz való bűnüldözési célú hozzáféréssel kapcsolatos jegyzőkönyv megkötéséről

               AZ EURÓPAI UNIÓ

               és

               A SVÁJCI ÁLLAMSZÖVETSÉG

               és

               a LIECHTENSTEINI HERCEGSÉG,

               a továbbiakban: a Felek,

               (1)
                     FIGYELEMBE VÉVE, hogy 2004. október 26-án megkötötték az Európai Közösség és a Svájci Államszövetség közötti, a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló megállapodást (a továbbiakban: a 2004. október 26-i megállapodás)
                  1
               .

               (2)
                     FIGYELEMBE VÉVE, hogy 2008. február 28-án megkötötték az Európai Közösség és a Svájci Államszövetség és a Liechtensteini Hercegség közötti jegyzőkönyvet a Liechtensteini Hercegségnek a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló, az Európai Közösség és a Svájci Államszövetség közötti megállapodáshoz való csatlakozásáról (a továbbiakban: a 2008. február 28-i jegyzőkönyv)
                  2
               .

               (3)
                     EMLÉKEZTETVE arra, hogy az Európai Unió 2013. június 26-án elfogadta a harmadik országbeli állampolgár vagy hontalan személy által a tagállamok egyikében benyújtott nemzetközi védelem iránti kérelem megvizsgálásáért felelős tagállam meghatározására vonatkozó feltételek és eljárási szabályok megállapításáról szóló 604/2013/EU rendelet hatékony alkalmazása érdekében az ujjlenyomatok összehasonlítását szolgáló Eurodac létrehozásáról, továbbá a tagállamok bűnüldöző hatóságai és az Europol által az Eurodac-adatokkal való, bűnüldözési célú összehasonlítások kérelmezéséről, valamint a szabadságon, a biztonságon és a jog érvényesülésén alapuló térség nagy méretű IT-rendszereinek üzemeltetési igazgatását végző ügynökség létrehozásáról szóló 1077/2011/EU rendelet módosításáról szóló 603/2013/EU európai parlamenti és a tanácsi rendeletet (a továbbiakban: a 603/2013/EU rendelet)
                  3
               .

               (4)
                     EMLÉKEZTETVE arra, hogy a 603/2013/EU rendeletben rögzített bűnüldözési célú összehasonlítási és adattovábbítási eljárások a 2004. október 26-i megállapodás és a 2008. február 28-i jegyzőkönyv értelmében nem minősülnek az Eurodac-rendelet rendelkezései továbbfejlesztésének.

               (5)
                     FIGYELEMBE VÉVE, hogy jegyzőkönyv megkötése szükséges az Európai Unió és a Svájci Államszövetség (a továbbiakban: Svájc) és a Liechtensteini Hercegség (a továbbiakban: Liechtenstein) között, hogy lehetővé váljon Svájc és Liechtenstein részvétele az Eurodac bűnüldözéssel kapcsolatos vonatkozásaiban, és hogy ezért lehetővé váljon Svájc és Liechtenstein kijelölt bűnüldöző hatóságai számára, hogy összehasonlítást kérelmezzenek a többi részt vevő ország által az Eurodac központi rendszerébe bevitt ujjnyomatadatokkal.

               (6)
                     FIGYELEMBE VÉVE, hogy a 603/2013/EU rendelet Svájcra és Liechtensteinre történő bűnüldözési célú alkalmazásának lehetővé kell tennie a többi részt vevő ország kijelölt bűnüldöző hatóságai és az Europol számára is, hogy a Svájc és Liechtenstein által az Eurodac központi rendszerébe bevitt ujjnyomatadatokkal való összehasonlítást kérelmezzenek.

               (7)
                     FIGYELEMBE VÉVE, hogy a személyes adatoknak a részt vevő államok kijelölt bűnüldöző hatóságai, valamint az Europol általi, e jegyzőkönyv alapján terrorcselekmények vagy egyéb súlyos bűncselekmények megelőzése, felderítése és kivizsgálása céljából történő kezelésére a személyes adatoknak az illetékes hatóságok által a bűncselekmények megelőzése, nyomozása, felderítése, a vádeljárás lefolytatása vagy büntetőjogi szankciók végrehajtása céljából végzett kezelése tekintetében a természetes személyek védelméről és az ilyen adatok szabad áramlásáról, valamint a 2008/977/IB tanácsi kerethatározat hatályon kívül helyezéséről szóló, 2016. április 27-i (EU) 2016/680 európai parlamenti és tanácsi irányelvnek megfelelő nemzeti jogszabályaik által meghatározott személyesadat-védelmi szint vonatkozik

                     4

               .

               (8)
                     FIGYELEMBE VÉVE, hogy a részt vevő államok kijelölt hatóságai, valamint az Europol által a terrorcselekmények vagy egyéb súlyos bűncselekmények megelőzése, felderítése és kivizsgálása céljából végzett személyesadat-kezelés tekintetében a 603/2013/EU rendeletben szereplő további feltételeket szintén alkalmazni kell.

               (9)
                     FIGYELEMBE VÉVE, hogy Svájc és Liechtenstein kijelölt hatóságai számára a hozzáférés csak azzal a feltétellel engedélyezett, hogy a kérelmező állam nemzeti ujjnyomat-adatbázisaival és az összes többi részt vevő állam automatikus ujjnyomat-azonosító rendszerével a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló, 2008. június 23-i 2008/615/IB tanácsi határozat
                  5
                alapján elvégzett összehasonlítások nem vezettek az érintett személyazonosságának megállapításához. Ez a feltétel megköveteli a kérelmező államtól, hogy összehasonlításokat végezzen az összes többi technikailag elérhető részt vevő állam automatikus ujjnyomat-azonosító rendszerével a 2008/615/IB tanácsi határozat alapján, kivéve, ha a kérelmező állam igazolni tudja, hogy észszerű okok miatt feltételezhető, hogy az nem vezetne az érintett személyazonosságának megállapításához. Ilyen észszerű ok különösen akkor áll fenn, ha az adott ügy nem mutat semmilyen műveleti vagy vizsgálati kapcsolatot az adott részt vevő országgal. Ez a feltétel megköveteli a 2008/615/IB tanácsi határozatnak a kérelmező ország általi előzetes jogi és technikai végrehajtását az ujjnyomatadatok tekintetében, mivel a fenti lépések előzetes megtétele nélkül nem engedélyezett a bűnüldözési célú Eurodac-ellenőrzés.

               (10)
                     FIGYELEMBE VÉVE, hogy az Eurodacban végzett keresést megelőzően Svájc és Liechtenstein kijelölt hatóságainak – az összehasonlításhoz szükséges feltételek teljesülése esetén – a Vízuminformációs Rendszerben is lekérdezést kell végezniük, a vízuminformációs rendszerhez (VIS) a tagállamok kijelölt hatóságai, valamint az Europol számára a terrorcselekmények és egyéb súlyos bűncselekmények megelőzése, felderítése és kivizsgálása érdekében, betekintés céljából történő hozzáférésről szóló, 2008. június 23-i 2008/633/IB tanácsi határozat
                  6
                alapján.

               (11)
                     FIGYELEMBE VÉVE, hogy új jogszabályok és új törvények vagy intézkedések tekintetében a 2004. október 26-i megállapodás és a 2008. február 28-i jegyzőkönyv – a vegyes bizottság szerepére is kiterjedő – rendelkezései szerint azonos mechanizmusokat kell alkalmazni az Eurodac-hoz való bűnüldözési célú hozzáféréssel kapcsolatos minden új jogszabályra és új törvényre vagy intézkedésre,

               A KÖVETKEZŐKBEN ÁLLAPODTAK MEG:

               1. cikk

               1.
                     Svájc az ujjnyomatadatoknak az Eurodac központi rendszerében tároltakkal való, bűnüldözési célú összehasonlítása tekintetében végrehajtja a 603/2013/EU rendeletet, és alkalmazza azt a Liechtensteinhez és a többi részt vevő államhoz fűződő kapcsolataiban.

               2.
                     Liechtenstein az ujjnyomatadatoknak az Eurodac központi rendszerében tároltakkal való, bűnüldözési célú összehasonlítása tekintetében végrehajtja a 603/2013/EU rendeletet, és alkalmazza azt a Svájchoz és a többi részt vevő államhoz fűződő kapcsolataiban.

               3.
                     Az Európai Unió tagállamai – Dánia kivételével – az (1) és (2) bekezdés értelmében részt vevő államnak tekintendők. A részt vevő államok a 603/2013/EU rendelet bűnüldözési célú hozzáféréssel kapcsolatos rendelkezéseit alkalmazzák Svájcra és Liechtensteinre.

               4.
                     Dánia, Izland és Norvégia részt vevő államnak tekintendő az (1) és (2) bekezdés értelmében abban a mértékben, amelyben a jelen megállapodáshoz hasonló, azon vonatkozó megállapodások alkalmazandók közöttük és az Európai Unió között, amelyek Svájcot és Liechtensteint részt vevő államként ismerik el.

               2. cikk

               1.
                     Ez a jegyzőkönyv nem lép hatályba Svájc vonatkozásában mindaddig, amíg Svájc végre nem hajtja és nem alkalmazza a nemzeti hatóságai általi, a 603/2013/EU rendelet 1. cikkének (2) bekezdésében rögzített célokból történő személyesadat-kezelésre az (EU) 2016/680 irányelv rendelkezéseit, valamint a 603/2013/EU rendeletben rögzített személyes adatok kezelésére vonatkozó feltételeket.

               2.
                     Ez a jegyzőkönyv nem lép hatályba Liechtenstein vonatkozásában mindaddig, amíg Liechtenstein végre nem hajtja és nem alkalmazza a nemzeti hatóságai általi, a 603/2013/EU rendelet 1. cikkének (2) bekezdésében rögzített célokból történő személyesadat-kezelésre az (EU) 2016/680 irányelv rendelkezéseit, valamint a 603/2013/EU rendeletben rögzített személyes adatok kezelésére vonatkozó feltételeket.

               3. cikk

               A 2004. október 26-i megállapodásnak és a 2008. február 28-i jegyzőkönyvnek az új jogszabályokra és új törvényekre vagy intézkedésekre vonatkozó – a vegyes bizottságra vonatkozókat is magunkban foglaló – rendelkezései alkalmazandók az Eurodac-hoz való bűnüldözési célú hozzáféréssel kapcsolatos minden új jogszabályra és új törvényre vagy intézkedésre.

               4. cikk

               1.
                     Ezt a jegyzőkönyvet a Felek megerősítik vagy jóváhagyják. A megerősítő vagy jóváhagyó okiratokat az Európai Unió Tanácsának főtitkáránál helyezik letétbe. E jegyzőkönyv letéteményese a főtitkár.

               2.
                     E jegyzőkönyv az azt követő hónap első napján lép hatályba, hogy a letéteményes értesítette a Feleket arról, hogy az Európai Uniónak és legalább a többi Fél egyikének a megerősítő vagy jóváhagyó okiratát letétbe helyezték.

               3.
                     Ez a jegyzőkönyv nem alkalmazandó Svájc tekintetében mindaddig, amíg Svájc végre nem hajtotta a 2008/615/IB tanácsi határozat 6. fejezetének rendelkezéseit, és amíg le nem zárultak a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló 2008/615/IB határozat végrehajtásáról szóló 2008/616/IB tanácsi határozat
                  7
                mellékletének 4. fejezete szerinti értékelési eljárások az ujjnyomatadatok tekintetében, Svájc vonatkozásában.

               4.
                     Ez a jegyzőkönyv nem alkalmazandó Liechtenstein tekintetében mindaddig, amíg Liechtenstein végre nem hajtotta a 2008/615/IB tanácsi határozat 6. fejezetének rendelkezéseit, és amíg le nem zárultak a 2008/616/IB tanácsi határozat mellékletének 4. fejezete szerinti értékelési eljárások az ujjnyomatadatok tekintetében, Liechtenstein vonatkozásában.

               5. cikk

               1.
                     Az egyes Felek a letéteményesnek küldött írásbeli nyilatkozat útján elállhatnak ettől a jegyzőkönyvtől. Az ilyen nyilatkozat a letétbe helyezésétől számított hat hónap elteltével lép hatályba.

               2.
                     A jegyzőkönyv hatályát veszti, amennyiben vagy az Európai Unió, vagy mind Svájc, mind Liechtenstein elállnak a jegyzőkönyvtől.

               3.
                     Ez a jegyzőkönyv hatályát veszti Svájc vonatkozásában, amennyiben a 2004. október 26-i megállapodás hatályát veszti Svájc vonatkozásában.

               4.
                     Ez a jegyzőkönyv hatályát veszti Liechtenstein vonatkozásában, amennyiben a 2008. február 28-i jegyzőkönyv hatályát veszti Liechtenstein vonatkozásában.

               5.
                     Amennyiben a jegyzőkönyvtől egy Fél eláll, vagy amennyiben a jegyzőkönyvet felfüggesztik vagy felmondják egy Fél vonatkozásában, az nem befolyásolja sem a 2004. október 26-i megállapodást, sem a 2008. február 28-i jegyzőkönyvet.

               6. cikk

               Ez a jegyzőkönyv egyetlen eredeti példányban készült angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelven, amely szövegek mindegyike egyaránt hiteles.

               Az eredeti jegyzőkönyvet a letéteményesnél teszik letétbe, és a letéteményes minden egyes Fél számára hitelesített másolatot állít ki róla.

               Kelt Brüsszelben, -án/-én.

                     (1)

                        HL L 53., 2008.2.27., 5. o.

                     (2)

                        HL L 160., 2011.6.18., 39. o.

                     (3)

                        HL L 180., 2013.6.29., 1. o.

                     (4)

                        HL L 119., 2016.5.4., 89. o.

                     (5)

                        HL L 210., 2008.8.6., 1. o.

                     (6)

                        HL L 218., 2008.8.13., 129. o.

                     (7)

                        HL L 210., 2008.8.6., 12. o.


               EURÓPAI BIZOTTSÁG
            Brüsszel, 2018.12.13.
            COM(2018) 831 final
            2018/0421(NLE)
            Javaslat
            A TANÁCS HATÁROZATA
            az Európai Közösség és a Svájci Államszövetség közötti, a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló megállapodáshoz csatolt, az Európai Unió, a Svájci Államszövetség és a Liechtensteini Hercegség közötti, az Eurodachoz való bűnüldözési célú hozzáféréssel kapcsolatos jegyzőkönyvnek az Európai Unió nevében történő aláírásáról

               INDOKOLÁS

               1.A JAVASLAT HÁTTERE

               •A javaslat indokai és céljai

               A dublini egyezmény hatékony alkalmazása érdekében az ujjlenyomatok összehasonlítására irányuló Eurodac létrehozásáról szóló, 2000. december 11-i 2725/2000/EK rendeletet átdolgozó 603/2013/EU rendeletet
                  1
                elfogadták és az 2013. július 19-én hatályba lépett. A rendelet 2015. július 20-a óta alkalmazandó.

               A 603/2013/EU rendelet többek között lehetővé teszi az Eurodacba történő betekintést a bűnüldöző hatóságok számára a terrorcselekmények vagy egyéb súlyos bűncselekmények megelőzése, felderítése és kivizsgálása céljából. Ennek célja, hogy a bűnüldöző hatóságok kérhessék az ujjnyomatadatoknak az Eurodac központi adatbázisában tárolt ujjnyomatadatokkal való összehasonlítását, hogy megállapítsák a terrorizmussal vagy súlyos bűncselekménnyel gyanúsított személy pontos személyazonosságát, illetve további információt szerezzenek e személlyel kapcsolatban.

               2004. október 26-án megkötötték az Európai Közösség és a Svájci Államszövetség közötti, a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló megállapodást (a továbbiakban: a 2004. október 26-i megállapodás)
                  2
               . 2008. február 28-án megkötötték az Európai Közösség és a Svájci Államszövetség és a Liechtensteini Hercegség közötti jegyzőkönyvet a Liechtensteini Hercegségnek a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló, az Európai Közösség és a Svájci Államszövetség közötti megállapodáshoz való csatlakozásáról (a továbbiakban: a 2008. február 28-i jegyzőkönyv)
                  3
               .

               Svájc és Liechtenstein a 603/2013/EU rendelet menekültügyre vonatkozó elemeit a 2004. október 26-i megállapodással és a 2008. február 28-i jegyzőkönyvvel összhangban alkalmazza. Ugyanakkor a bűnüldöző hatóságok Eurodachoz való hozzáférése nem tartozik az említett megállapodás és jegyzőkönyv hatálya alá.

               A Bizottság, Dánia, Svájc, Liechtenstein, Norvégia és Izland képviselői 2014. május 14-i találkozójukon megerősítették, hogy szeretnének tárgyalásokat kezdeni az Európai Unióval a 603/2013/EU rendelet bűnüldözési rendelkezéseinek nemzetközi megállapodás útján rájuk történő kiterjesztéséről.

               2015. december 14-én a Tanács felhatalmazta a Bizottságot, hogy tárgyalásokat kezdjen az egyrészről az Európai Unió, másrészről többek között Svájc és Liechtenstein közötti, Svájc és Liechtenstein harmadik országbeli állampolgár vagy hontalan személy által a tagállamok egyikében benyújtott nemzetközi védelem iránti kérelem megvizsgálásáért felelős tagállam meghatározására vonatkozó feltételek és eljárási szabályok megállapításáról szóló 604/2013/EU rendelet hatékony alkalmazása érdekében az ujjlenyomatok összehasonlítását szolgáló Eurodac létrehozásáról, továbbá a tagállamok bűnüldöző hatóságai és az Europol által az Eurodac-adatokkal való, bűnüldözési célú összehasonlítások kérelmezéséről szóló 603/2013/EU rendelet VI. fejezetében előírt bűnüldözési célú összehasonlítási és adattovábbítási eljárásban való részvételének módozatairól szóló megállapodásról.

               A tárgyalásokat lezárták, és a megállapodást a 2004. október 26-i megállapodáshoz csatolt, a 2004. október 26-i megállapodás alkalmazását a bűnüldözésre kiterjesztő jegyzőkönyv formájában parafálták.

               A 603/2013/EU rendelet bűnüldözési rendelkezéseinek Svájc és Liechtenstein történő kiterjesztése lehetővé tenné Svájc és Liechtenstein bűnüldöző hatóságai számára, hogy ujjnyomatadatok összehasonlítását kérelmezzék a többi részt vevő állam által az Eurodac-adatbázisban tárolt adatokkal azokban az esetekben, amikor meg kívánják állapítani egy terrorizmussal vagy súlyos bűncselekménnyel gyanúsított személy vagy egy áldozat pontos személyazonosságát, illetve további információt kívánnak szerezni e személlyel kapcsolatban. Másfelől így lehetővé válna az összes többi részt vevő állam – uniós tagállam vagy társult ország – számára, hogy ujjnyomatadataik összehasonlítását kérjék a Svájc és Liechtenstein által bevitt és az Eurodac-adatbázisban tárolt ujjnyomatadatokkal, a fentiekkel azonos célból.

               E jegyzőkönyv célja, hogy jogilag kötelező jogokat és kötelezettségeket hozzon létre Svájcnak és Liechtensteinnek a 603/2013/EU rendelet bűnüldözési elemeiben való hatékony részvétele biztosítása céljából. A jegyzőkönyv megállapítja, hogy valamennyi, az Eurodachoz való hozzáféréssel rendelkező részt vevő állam – legyen az másik uniós tagállam, társult ország vagy Svájc és Liechtenstein – bűnüldözési célból hozzáférhet bármely másik részt vevő állam adataihoz is.

               •Összhang a szabályozási terület jelenlegi rendelkezéseivel

               A javaslat összhangban áll az Eurodac-adatbázishoz való hozzáféréssel kapcsolatos uniós szakpolitikákkal.

               •Összhang az Unió egyéb szakpolitikáival

               A javaslat összhangban áll a szabadságon, a biztonságon és a jog érvényesülésén alapuló térséggel kapcsolatos uniós szakpolitikákkal.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

               E tanácsi határozatjavaslat jogalapja az Európai Unió működéséről szóló szerződés (a továbbiakban: EUMSZ) 87. cikke (2) bekezdésének a) pontja és 88. cikke (2) bekezdésének a) pontja, összefüggésben az EUMSZ 218. cikke (5) bekezdésével.

               •Szubszidiaritás (nem kizárólagos hatáskör esetén)

               A 2004. október 26-i megállapodás az EU és Svájc között megkötött, létező nemzetközi megállapodás. Az EUSZ 5. cikkében szereplő szubszidiaritás elvével összhangban az említett megállapodáshoz csatolt jegyzőkönyv célkitűzései csak uniós szinten, a Bizottság javaslatának útján valósíthatók meg.

               •Arányosság

                  A tagállamok, illetve Svájc és Liechtenstein illetékes hatóságai közötti rendőrségi együttműködésnek a terrorcselekmények vagy egyéb súlyos bűncselekmények megelőzése, felderítése és kivizsgálása céljából történő támogatása és megerősítése érdekében az EU fellépésére van szükség, hogy Svájc és Liechtenstein részt vehessen az Eurodac bűnüldözéssel kapcsolatos vonatkozásaiban. A javaslat megfelel az arányosság elvének, mivel nem szabályoz annál többet, mint ami Svájcnak és Liechtensteinnek a 603/2013/EU Eurodac-rendelet bűnüldözési elemeiben való tényleges részvételére vonatkozó célkitűzés eléréséhez szükséges.

               •A jogi aktus típusának megválasztása

               Az EUMSZ 218. cikkének (5) bekezdése a megállapodás aláírására való felhatalmazásról szóló tanácsi határozatot ír elő.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •Konzultáció az érdekelt felekkel

                  Konzultációra került sor a Tanáccsal (a menekültügyi munkacsoporttal) a tárgyalások tartalmáról és haladásáról. Az Európai Parlamentet (Állampolgári Jogi, Bel- és Igazságügyi Bizottság) tájékoztatták.

               4.EGYÉB ELEMEK

               •A javaslat egyes rendelkezéseinek részletes magyarázata

                  A javaslat az EU, valamint Svájc és Liechtenstein közötti jegyzőkönyvnek az Európai Unió nevében történő aláírására való felhatalmazásról szóló határozatra irányul. Az EUMSZ szerint a nemzetközi megállapodások aláírására és megkötésére való felhatalmazásról szóló határozatokra irányuló bizottsági javaslatok elfogadása a Tanács hatáskörébe tartozik.

                  A jegyzőkönyv megállapítja a 603/2013/EU rendelet Svájcra és Liechtensteinre történő alkalmazását az Eurodachoz való bűnüldözési célú hozzáférés tekintetében. Ezzel lehetővé teszi a többi részt vevő állam kijelölt bűnüldöző hatóságai és az Europol számára, hogy ujjnyomatadataik összehasonlítását kérjék a Svájc és Liechtenstein által az Eurodac központi rendszerébe továbbított adatokkal. Lehetővé teszi Svájc és Liechtenstein kijelölt bűnüldöző hatóságai számára is, hogy ujjnyomatadataik összehasonlítását kérjék a többi részt vevő állam által az Eurodac központi rendszerébe továbbított adatokkal.

                  A jegyzőkönyv garantálja, hogy a személyes adatoknak a jegyzőkönyv szerinti, Svájc, Liechtenstein és a tagállamok hatóságai általi feldolgozására a személyes adatok védelmének jelenlegi uniós szintjét alkalmazzák. A személyes adatok ilyen feldolgozására a személyes adatoknak az illetékes hatóságok által a bűncselekmények megelőzése, nyomozása, felderítése, a vádeljárás lefolytatása vagy büntetőjogi szankciók végrehajtása céljából végzett kezelése tekintetében a természetes személyek védelméről és az ilyen adatok szabad áramlásáról, valamint a 2008/977/IB tanácsi kerethatározat hatályon kívül helyezéséről szóló, 2016. április 27-i (EU) 2016/680 európai parlamenti és tanácsi irányelvnek megfelelő nemzeti jogszabályaik által meghatározott személyesadat-védelmi szint vonatkozik.

                  A jegyzőkönyv Svájc és Liechtenstein bűnüldözési célú Eurodac-hozzáférését ahhoz a feltételhez köti, hogy a két országnak előbb jogi és technikai szinten végre kell hajtania a 2008/615/IB határozatot az ujjnyomatadatok tekintetében.

                  A jegyzőkönyv úgy rendelkezik, hogy az Eurodachoz való bűnüldözési célú hozzáférés tekintetében eszközölt valamennyi módosítás esetében a 2004. október 26-i megállapodásban előírt módosítási mechanizmust kell alkalmazni.

               2018/0421 (NLE)

               Javaslat

               A TANÁCS HATÁROZATA

               az Európai Közösség és a Svájci Államszövetség közötti, a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló megállapodáshoz csatolt, az Európai Unió, a Svájci Államszövetség és a Liechtensteini Hercegség közötti, az Eurodachoz való bűnüldözési célú hozzáféréssel kapcsolatos jegyzőkönyvnek az Európai Unió nevében történő aláírásáról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 87. cikke (2) bekezdésének a) pontjára, 88. cikke (2) bekezdésének a) pontjára és 218. cikke (5) bekezdésére,

               tekintettel az Európai Bizottság javaslatára,

               mivel:

               (1)2015. december 14-én a Tanács felhatalmazta a Bizottságot, hogy tárgyalásokat kezdjen Svájccal és Liechtensteinnel Svájcnak és Liechtensteinnek a 603/2013/EU európai parlamenti és tanácsi rendelet
                  4
                VI. fejezetében előírt bűnüldözési célú összehasonlítási és adattovábbítási eljárásban való részvétele módozatairól.

               (2)A tárgyalásokat lezárták, és az Európai Közösség és a Svájci Államszövetség közötti, a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló 2004. október 26-i megállapodáshoz csatolt jegyzőkönyvet 2017. november 22-én parafálták.

               (3)E jegyzőkönyvet az Európai Unió nevében alá kell írni, figyelemmel annak későbbi megkötésére.

               (4)Az Egyesült Királyság és Írország – az Európai Unióról szóló szerződéshez és az Európai Unió működéséről szóló szerződéshez csatolt, az e tagállamoknak a szabadságon, a biztonságon és a jog érvényesülésén alapuló térség tekintetében fennálló helyzetéről szóló jegyzőkönyv 3. cikkével összhangban – bejelentette, hogy részt kíván venni e határozat elfogadásában és alkalmazásában.

               (5)Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikke értelmében Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,

               ELFOGADTA EZT A HATÁROZATOT:

               1. cikk

               A Tanács ezennel jóváhagyja az Európai Unió nevében az Európai Közösség és a Svájci Államszövetség közötti, a tagállamban vagy Svájcban benyújtott menedékjog iránti kérelem megvizsgálásáért felelős állam meghatározására vonatkozó feltételek és eljárási szabályok megállapításáról szóló megállapodáshoz csatolt, az Európai Unió, a Svájci Államszövetség és a Liechtensteini Hercegség közötti, az Eurodachoz való bűnüldözési célú hozzáféréssel kapcsolatos jegyzőkönyv aláírását, figyelemmel az említett jegyzőkönyv megkötésére.

               2. cikk

               A Tanács Főtitkársága kiállítja a jegyzőkönyv tárgyalója által kijelölt személy(ek) számára a jegyzőkönyvnek a megkötésére figyelemmel történő aláírására teljes mértékben feljogosító okiratot.

               3. cikk

               Ez a határozat az Európai Unió Hivatalos Lapjában való kihirdetését követő napon lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)

                        Az Európai Parlament és a Tanács 603/2013/EU rendelete (2013. június 26.) a harmadik országbeli állampolgár vagy hontalan személy által a tagállamok egyikében benyújtott nemzetközi védelem iránti kérelem megvizsgálásáért felelős tagállam meghatározására vonatkozó feltételek és eljárási szabályok megállapításáról szóló 604/2013/EU rendelet hatékony alkalmazása érdekében az ujjlenyomatok összehasonlítását szolgáló Eurodac létrehozásáról, továbbá a tagállamok bűnüldöző hatóságai és az Europol által az Eurodac-adatokkal való, bűnüldözési célú összehasonlítások kérelmezéséről, valamint a szabadságon, a biztonságon és a jog érvényesülésén alapuló térség nagy méretű IT-rendszereinek üzemeltetési igazgatását végző ügynökség létrehozásáról szóló 1077/2011/EU rendelet módosításáról (HL L 180., 2013.6.29., 1. o.).

                     (2)

                        HL L 53., 2008.2.27., 5. o.

                     (3)

                        HL L 160., 2011.6.18., 39. o.

                     (4)

                        603/2013/EU rendelet a harmadik országbeli állampolgár vagy hontalan személy által a tagállamok egyikében benyújtott nemzetközi védelem iránti kérelem megvizsgálásáért felelős tagállam meghatározására vonatkozó feltételek és eljárási szabályok megállapításáról szóló 604/2013/EU rendelet hatékony alkalmazása érdekében az ujjlenyomatok összehasonlítását szolgáló Eurodac létrehozásáról, továbbá a tagállamok bűnüldöző hatóságai és az Europol által az Eurodac-adatokkal való, bűnüldözési célú összehasonlítások kérelmezéséről (HL L 180., 2013.6.29., 1. o.).


               EURÓPAI BIZOTTSÁG
            Brüsszel, 2019.1.31.
            COM(2019) 31 final
            2019/0021(NLE)
            Javaslat
            A TANÁCS HATÁROZATA
            az Európai Unió általaz EGT Vegyes Bizottságban az EGT-megállapodás II. mellékletének (Műszaki előírások, szabványok, vizsgálatok és tanúsítás) és XI. mellékletének (Elektronikus hírközlés, audiovizuális szolgáltatások és információs társadalom) módosításával kapcsolatban elfogadandó álláspontról
            (EGT-vonatkozású szöveg)

               INDOKOLÁS

               1.A JAVASLAT HÁTTERE

               •A javaslat indokai és céljai

               Az EGT Vegyes Bizottság tanácsi határozatjavaslat mellékletét képező határozattervezete az EGT-megállapodás II. mellékletének (Műszaki előírások, szabványok, vizsgálatok és tanúsítás) és XI. mellékletének (Elektronikus hírközlés, audiovizuális szolgáltatások és információs társadalom) módosítását célozza annak érdekében, hogy a műszaki szabályokkal és az információs társadalom szolgáltatásaira vonatkozó szabályokkal kapcsolatos információszolgáltatási eljárás megállapításáról szóló, 2015. szeptember 9-i (EU) 2015/1535 európai parlamenti és tanácsi irányelvet
                  1
                belefoglalják az EGT-megállapodásba.

               •Összhang a szabályozási terület jelenlegi rendelkezéseivel

               A csatolt vegyes bizottsági határozattervezet már meglévő uniós szakpolitikát terjeszt ki az EGT-tag EFTA-államokra (Norvégiára, Izlandra és Liechtensteinre).

               •Összhang az Unió egyéb szakpolitikáival

               Az uniós vívmányoknak – azok EGT-megállapodásba történő belefoglalásával – az EGT-tag EFTA-államokra történő kiterjesztése az EGT-megállapodás azon céljaival és elveivel összhangban történik, hogy közös szabályokon és egyenlő versenyfeltételeken alapuló dinamikus és homogén Európai Gazdasági Térség jöjjön létre.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

               Az EGT-megállapodásba belefoglalandó jogszabályok az Európai Unió működéséről szóló szerződés 114., 337. és 43. cikkén alapulnak.

               Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikkének (3) bekezdése
                  2
                úgy rendelkezik, hogy a Tanács a Bizottság javaslata alapján kialakítja az ilyen határozatokról az Unió által képviselendő álláspontot.

               A Bizottság az Európai Külügyi Szolgálattal (a továbbiakban: EKSZ) együttműködve benyújtja az EGT Vegyes Bizottság határozattervezetét a Tanácsnak az Unió álláspontjaként történő elfogadásra. A Bizottság reményei szerint mihamarabb elő tudja terjeszteni a határozattervezetet az EGT Vegyes Bizottságban.

               •Szubszidiaritás (nem kizárólagos hatáskör esetén)

               A javaslat megfelel a szubszidiaritás elvének a következők miatt.

               E javaslat célját, nevezetesen a belső piac homogenitásának biztosítását a tagállamok nem tudják kielégítően megvalósítani, és ezért e cél a hatások miatt uniós szinten jobban megvalósítható.

               Az uniós vívmányok EGT-megállapodásba történő belefoglalásának eljárása az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendelettel összhangban zajlik, ami megerősíti a választott megközelítést.

               •Arányosság

               Az arányosság elvének megfelelően ez a javaslat nem lépi túl az e cél eléréséhez szükséges mértéket.

               •A jogi aktus típusának megválasztása

               Az EGT-megállapodás 98. cikkének megfelelően a választott jogi aktus az EGT Vegyes Bizottság határozata. Az EGT Vegyes Bizottság biztosítja az EGT-megállapodás hatékony végrehajtását és érvényesülését. Ennek érdekében határozatokat kell hoznia az EGT-megállapodásban meghatározott esetekben.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •Szakértői vélemények beszerzése és felhasználása

               Nem alkalmazandó.

               •Hatásvizsgálat

               Nem alkalmazandó.

               4.KÖLTSÉGVETÉSI VONZATOK

               Az (EU) 2015/1535 irányelv EGT-megállapodásba való belefoglalásának nincsenek várható költségvetési vonzatai.

               5.EGYÉB ELEMEK

               Az EFTA részéről kért főbb kiigazítások

               Indokolás és javasolt megoldás:

               A „műszaki leírás” fogalommeghatározása, 1. cikk (1) bekezdésének c) pontja, a) kiigazítás

               A kiigazítás biztosítja, hogy „az Európai Unió működéséről szóló szerződés (EUMSZ) 38. cikke (1) bekezdésének második albekezdésében említett mezőgazdasági termékekkel” szövegrészt ne alkalmazzák a „műszaki leírás” fogalommeghatározása részeként, mivel az EUMSZ 38. cikkének (1) bekezdése az Unió közös agrárpolitikájára és közös halászati politikájára hivatkozik, két olyan eszközre, melyek nem tartoznak az EGT-megállapodás hatálya alá. Egy ezzel megegyező kiigazítás már alkalmazandó az EGT-megállapodás keretében.

               További információk kérése, 5. cikk (1) bekezdése, c) kiigazítás

               A beillesztett kiigazítás célja az EU-pillér és az EFTA-pillér közötti elégséges információcsere biztosítása. Megjegyzendő, hogy egy hasonló kiigazítás már alkalmazandó az EGT-megállapodás keretében.

               Észrevételek továbbítása, 5. cikk (2) bekezdése, d) kiigazítás

               A kiigazítás pontosítja a műszakiszabály-tervezettel kapcsolatos észrevételek EU-pillér és EFTA-pillér közötti továbbításának módját. Megjegyzendő, hogy egy ezzel megegyező kiigazítás már alkalmazandó az EGT-megállapodás keretében.

               Részletes vélemények 6. cikk (1), (2) és (7) bekezdése, e) kiigazítás

               Az egyértelműség érdekében ez a kiigazítás biztosítja, hogy részletes véleményeket csak az EFTA-pilléren belül lehessen kiadni, azaz egy EFTA-állam nem nyújthat be részletes véleményeket egy uniós tagállamnak, vagy fordítva.

               A 6. cikk (3)–(6) bekezdése alkalmazásának mellőzése, f) kiigazítás

               A 6. cikk (3)–(6) bekezdésében foglalt rendelkezések a szünetelési idő meghosszabbítását írják elő abban az esetben, ha az uniós intézmények jogalkotást mérlegelnek egy nemzeti, műszakiszabály-tervezet által szabályozott területen. E rendelkezések kívül esnek az EGT-megállapodás hatályán.

               2019/0021 (NLE)

               Javaslat

               A TANÁCS HATÁROZATA

               az Európai Unió által
                  az EGT Vegyes Bizottságban az EGT-megállapodás II. mellékletének
                  (Műszaki előírások, szabványok, vizsgálatok és tanúsítás) és XI. mellékletének (Elektronikus hírközlés, audiovizuális szolgáltatások és információs társadalom) módosításával kapcsolatban elfogadandó álláspontról

               (EGT-vonatkozású szöveg)

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 114., 337. és 43. cikkére, összefüggésben a 218. cikke (9) bekezdésével,

               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  3
                és különösen annak 1. cikke (3) bekezdésére,

               tekintettel az Európai Bizottság javaslatára,

               mivel:

               (1)Az Európai Gazdasági Térségről szóló megállapodás
                  4
                (a továbbiakban: az EGT-megállapodás) 1994. január 1-jén hatályba lépett.

               (2)Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás II. mellékletének (Műszaki előírások, szabványok, vizsgálatok és tanúsítás) és XI. mellékletének (Elektronikus hírközlés, audiovizuális szolgáltatások és információs társadalom) módosításáról.

               (3)Az (EU) 2015/1535 európai parlamenti és tanácsi irányelvet
                  5
                bele kell foglalni az EGT-megállapodásba.

               (4)Az EGT-megállapodás II. mellékletét (Műszaki előírások, szabványok, vizsgálatok és tanúsítás) és XI. mellékletét (Elektronikus hírközlés, audiovizuális szolgáltatások és információs társadalom) ezért ennek megfelelően módosítani kell.

               (5)Az Unió által az EGT Vegyes Bizottságban képviselendő álláspontnak ezért a csatolt határozattervezeten kell alapulnia,

               ELFOGADTA EZT A HATÁROZATOT:

               1. cikk

               Az EGT Vegyes Bizottságban az Unió által az EGT-megállapodás II. mellékletének (Műszaki előírások, szabványok, vizsgálatok és tanúsítás) és XI. mellékletének (Elektronikus hírközlés, audiovizuális szolgáltatások és információs társadalom) javasolt módosításával kapcsolatban elfogadandó álláspont az EGT Vegyes Bizottság határozatának e határozathoz csatolt tervezetén alapul.

               2. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     Az elnök

                     (1)

                        HL L 241., 2015.9.17., 1. o.

                     (2)

                        HL L 305., 1994.11.30., 6. o.

                     (3)

                        HL L 305., 1994.11.30., 6. o.

                     (4)

                        HL L 1., 1994.1.3., 3. o.

                     (5)

                        Az Európai Parlament és a Tanács (EU) 2015/1535 irányelve (2015. szeptember 9.) a műszaki szabályokkal és az információs társadalom szolgáltatásaira vonatkozó szabályokkal kapcsolatos információszolgáltatási eljárás megállapításáról (HL L 241., 2015.9.17., 1. o.).

    ---documentbreak---

               EURÓPAI BIZOTTSÁG
            Brüsszel, 2019.1.31.
            COM(2019) 31 final
            MELLÉKLET
            a következőhöz:
            JavaslatA TANÁCS HATÁROZATA
            az Európai Unió általaz EGT Vegyes Bizottságban az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításával kapcsolatban elfogadandó álláspontról

               MELLÉKLET

               AZ EGT VEGYES BIZOTTSÁG

               … HATÁROZATA

                     (XXX)

               az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) és XI. mellékletének (Elektronikus hírközlés, audiovizuális szolgáltatások és információs társadalom) módosításáról

               AZ EGT VEGYES BIZOTTSÁG,

               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,

               mivel:

               (1)A műszaki szabályokkal és az információs társadalom szolgáltatásaira vonatkozó szabályokkal kapcsolatos információszolgáltatási eljárás megállapításáról szóló, 2015. szeptember 9-i (EU) 2015/1535 európai parlamenti és tanácsi irányelvet
                  1
                bele kell foglalni az EGT-megállapodásba.

               (2)Az (EU) 2015/1535 irányelv hatályon kívül helyezi az EGT-megállapodásba foglalt, a 98/48/EK európai parlamenti és tanácsi irányelvvel
                  2
                módosított 98/34/EK európai parlamenti és tanácsi irányelvet
                  3
               , amelyet ezért el kell hagyni az EGT-megállapodásból.

               (3)Noha az EFTA tagállamok kiadhatnak észrevételeket és részletes véleményeket más EFTA-államok által bejelentett műszakiszabály-tervezethez, az Unió tagállamai által bejelentett műszakiszabály-tervezetekhez csak észrevételeket nyújthatnak be, és fordítva.

               (4)Az EGT-megállapodás II. és XI. mellékletét ezért ennek megfelelően módosítani kell,

               ELFOGADTA EZT A HATÁROZATOT:

               1. cikk

               Az EGT-megállapodás II. melléklete XIX. fejezete 1. pontjának (98/34/EK európai parlamenti és tanácsi irányelv) szövege helyébe a következő szöveg lép:

               „32015 L 1535: Az Európai Parlament és a Tanács (EU) 2015/1535 irányelve (2015. szeptember 9.) a műszaki szabályokkal és az információs társadalom szolgáltatásaira vonatkozó szabályokkal kapcsolatos információszolgáltatási eljárás megállapításáról (HL L 241., 2015.9.17., 1. o.).

               Az irányelv rendelkezései e megállapodás alkalmazásában a következő kiigazítással értendők:

               a)Az 1. cikk (1) bekezdése c) pontjának második albekezdése helyébe a következő szöveg lép:

               »A ’műszaki leírás’ kifejezés az emberi és állati fogyasztásra szánt termékeknél, valamint a (2002. június 25-i 82/2002 EGT vegyes bizottsági határozattal
                  4
                a megállapodás II. melléklete XIII. fejezetének 15q. pontjába belefoglalt) 2001/83/EK irányelv 1. cikkében meghatározott gyógyszereknél alkalmazott gyártási módszerekre és eljárásokra, illetve más termékekre vonatkozó gyártási módszerekre és eljárásokra is kiterjed, ha ezek hatással vannak a termék tulajdonságaira;«.

               b)Az 5. cikk (1) bekezdésének első albekezdése a következő szöveggel egészül ki:

               »A bejelentett műszakiszabály-tervezet teljes szövegének egy példányát eredeti nyelven, valamint az Európai Unió egyik hivatalos nyelvén teljes fordításban rendelkezésre kell bocsátani.«.

               c)Az 5. cikk (1) bekezdése a következő albekezdéssel egészül ki:

               »Egyfelől a Bizottság az Unió nevében, másfelől az EFTA Felügyeleti Hatóság vagy az EFTA-államok az EFTA Felügyeleti Hatóságon keresztül kérhetnek további információt a bejelentett műszakiszabály-tervezettel kapcsolatban.«.

               d)Az 5. cikk (2) bekezdése a következő albekezdéssel egészül ki:

               »Az EFTA államok észrevételeit az EFTA Felügyeleti Hatóság egységes összehangolt közleményben továbbítja a Bizottság felé, és az uniós észrevételeket a Bizottság továbbítja az EFTA Felügyeleti Hatóság felé.«.

               e)A 6. cikk (1), (2) és (7) bekezdésében található »tagállam«, illetve »Bizottság« kifejezés helyébe az »EFTA-állam«, illetve az »EFTA Felügyeleti Hatóság« kifejezés lép.

               f)A 6. cikk (3), (4), (5) és (6) bekezdése nem alkalmazandó.”

               2. cikk

               Az EGT-megállapodás XI. melléklete 5i. pontjának (98/34/EK európai parlamenti és tanácsi irányelv) szövege helyébe a következő szöveg lép:

               „32015 L 1535: Az Európai Parlament és a Tanács (EU) 2015/1535 irányelve (2015. szeptember 9.) a műszaki szabályokkal és az információs társadalom szolgáltatásaira vonatkozó szabályokkal kapcsolatos információszolgáltatási eljárás megállapításáról (HL L 241., 2015.9.17., 1. o.).

               Az irányelv rendelkezései e megállapodás alkalmazásában a következő kiigazítással értendők:

               a)Az 1. cikk (1) bekezdése c) pontjának második albekezdése helyébe a következő szöveg lép:

                     5
                  »A ’műszaki leírás’ kifejezés az emberi és állati fogyasztásra szánt termékeknél, valamint a (2002. június 25-i 82/2002 EGT vegyes bizottsági határozattal a megállapodás II. melléklete XIII. fejezetének 15q. pontjába belefoglalt) 2001/83/EK irányelv 1. cikkében meghatározott gyógyszereknél alkalmazott gyártási módszerekre és eljárásokra, illetve más termékekre vonatkozó gyártási módszerekre és eljárásokra is kiterjed, ha ezek hatással vannak a termék tulajdonságaira.«.

               b)Az 5. cikk (1) bekezdésének első albekezdése a következő szöveggel egészül ki:

               »A bejelentett műszakiszabály-tervezet teljes szövegének egy példányát eredeti nyelven, valamint az Európai Unió egyik hivatalos nyelvén teljes fordításban rendelkezésre kell bocsátani.«.

               c)Az 5. cikk (1) bekezdése a következő albekezdéssel egészül ki:

               »Egyfelől a Bizottság az Unió nevében, másfelől az EFTA Felügyeleti Hatóság vagy az EFTA-államok az EFTA Felügyeleti Hatóságon keresztül kérhetnek további információt a bejelentett műszakiszabály-tervezettel kapcsolatban.«.

               d)Az 5. cikk (2) bekezdése a következő albekezdéssel egészül ki:

               »Az EFTA államok észrevételeit az EFTA Felügyeleti Hatóság egységes összehangolt közleményben továbbítja a Bizottság felé, és az uniós észrevételeket a Bizottság továbbítja az EFTA Felügyeleti Hatóság felé.«.

               e)A 6. cikk (1), (2) és (7) bekezdésében található »tagállam«, illetve »Bizottság« kifejezés helyébe az »EFTA-állam«, illetve az »EFTA Felügyeleti Hatóság« kifejezés lép.

               f)A 6. cikk (3), (4), (5) és (6) bekezdése nem alkalmazandó.”

               3. cikk

               Az (EU) 2015/1535 irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.

               4. cikk

               Ez a határozat -án/-én lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették
                  6*.

               5. cikk

               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

               Kelt Brüsszelben, -án/-én.

                  az EGT Vegyes Bizottság részéről

                  az elnök

                  […]

                  az EGT Vegyes Bizottság

                  titkárai

                  […]

                     (1)

                        HL L 241., 2015.9.17., 1. o.

                     (2)

                        HL L 217., 1998.8.5., 18. o.

                     (3)

                        HL L 204., 1998.7.21., 37. o.

                     (4)

                        HL L 266., 2002.1.3., 32. o. és 49. számú EGT-kiegészítés, 2002.10.3., 22. o.

                     (5)

                        HL L 266., 2002.1.3., 32. o. és 49. számú EGT-kiegészítés, 2002.10.3., 22. o.

                     (6)
                  , O*
                        [Alkotmányos követelmények fennállását nem jelezték.] [Alkotmányos követelmények fennállását jelezték.]


               EURÓPAI BIZOTTSÁG
            Brüsszel, 2019.4.10.
            COM(2019) 184 final
            2019/0094(NLE)
            Javaslat
            A TANÁCS HATÁROZATA
            az Európai Unió által az Atlanti-óceán északi körzetében élő lazac védelméről szóló egyezmény keretében az Egyesült Királyság által benyújtott, az említett egyezményhez való csatlakozás iránti kérelemmel kapcsolatban képviselendő álláspontról

               INDOKOLÁS

               1.A javaslat tárgya

               E javaslat tárgya az Unió által az Atlanti-óceán északi körzetében élő lazac védelméről szóló egyezmény (a továbbiakban: NASCO-egyezmény) által létrehozott szervben a Nagy-Britannia és Észak-Írország Egyesült Királyságának (a továbbiakban: Egyesült Királyság) az említett egyezményhez történő csatlakozásával kapcsolatban képviselendő álláspont meghatározásáról szóló határozat.

               2.A javaslat háttere

               2017. március 29-én az Egyesült Királyság az Európai Unióról szóló szerződés 50. cikkének megfelelően bejelentette az Európai Tanácsnak az Európai Unióból való kilépésre vonatkozó szándékát. Ebből következően az Egyesült Királyság harmadik országgá válik, és az uniós jog a kilépésről rendelkező megállapodás hatálybalépésének napjától, illetve ennek hiányában 2019. április 13-tól nem lesz rá többé alkalmazandó, hacsak az Európai Tanács az Egyesült Királysággal egyetértésben egyhangúlag későbbi időpontot nem határoz meg.

               Az Egyesült Királyság az Unióból való kilépéséig továbbra is az Európai Unió tagállama marad, így élvezi a Szerződésekből eredő valamennyi jogot, ám köti az azokból fakadó összes kötelezettség is, beleértve a lojális együttműködés elvének tiszteletben tartását. 2017. április 29-i iránymutatásaiban az Európai Tanács elismerte, hogy nemzetközi összefüggésben figyelembe kell venni az Egyesült Királyság mint kilépő tagállam sajátos helyzetét, feltéve, hogy az ország – amíg tagsága fennáll – tiszteletben tartja kötelezettségeit és lojális marad az Unió érdekeihez.

               Az Unió és az Egyesült Királyság az Európai Unióról szóló szerződés 50. cikke alapján tárgyalásokat folytatott a kilépésről rendelkező megállapodásról, amelyet az Európai Tanács 2018. november 25-én jóváhagyott. A szóban forgó megállapodás megkötésére irányuló belső eljárások az Unió szintjén folyamatban vannak
                  1
               . A kilépésről rendelkező megállapodás negyedik része meghatároz egy átmeneti időszakot, amely alatt az uniós jog – beleértve az Unió által kötött nemzetközi megállapodásokat – továbbra is alkalmazandó lesz az Egyesült Királyságra vonatkozóan és az Egyesült Királyságban (a továbbiakban: átmeneti időszak). Az Unió tájékoztatja nemzetközi partnereit a kilépésről rendelkező megállapodásban előirányzott különös rendelkezésekről, amelyek értelmében az átmeneti időszakban az Egyesült Királyságot az Unió által megkötött nemzetközi megállapodások – köztük a NASCO-egyezmény – alkalmazásában tagállamnak kell tekinteni.

               A Bizottság a „Felkészülés az Egyesült Királyságnak az Európai Unióból való 2019. március 30-i kilépésére: rendkívüli helyzetre szóló cselekvési terv” című, 2018. november 13-i közleményében meghatározta azokat a rendkívüli intézkedéseket, amelyek meghozatalát tervezi, ha a kilépés napjáig a kilépésről rendelkező megállapodás nem lép hatályba. Az említett közleményben a Bizottság felsorolta az általa szükségesnek tartott intézkedéseket, egyúttal emlékeztetve arra, hogy egy későbbi szakaszban további intézkedésekre is szükség lehet.

               Az Európai Tanács (az 50. cikk alapján) 2018. december 13-án és 2019. március 21-én megismételte azon felhívását, hogy minden szinten még nagyobb erőkkel kell folytatni a felkészülést az Egyesült Királyság kilépésének következményeire és egy esetleges rendkívüli helyzetre, illetve ennek során figyelembe kell venni az összes lehetséges kimenetelt.

               Mivel az Unió a NASCO-egyezmény szerződő fele, a szóban forgó egyezmény jelenleg alkalmazandó az Egyesült Királyságra. Alkalmazandósága azon a napon ér véget, amelytől kezdve a NASCO-egyezmény hatálya már nem terjed ki az Egyesült Királyságra mint uniós tagállamra.

               A NASCO-egyezmény fő célja, hogy konzultációk és együttműködés révén hozzájáruljon az egyezmény hatálya alá tartozó lazacállományok védelméhez, helyreállításához, megerősítéséhez és észszerű kezeléséhez, a rendelkezésére álló legjobb tudományos adatok alapján. A NASCO-egyezmény 1983. október 1-jén lépett hatályba. A NASCO-egyezmény letéteményese az Európai Unió Tanácsa.

               2.1.Az Észak-atlanti Lazacvédelmi Szervezet

               Az Észak-atlanti Lazacvédelmi Szervezet a NASCO-egyezmény alapján létrehozott nemzetközi szervezet. Létrehozásakor közvetlenül figyelembe vették az Egyesült Nemzetek 1982. december 10-i Tengerjogi Egyezményének (a továbbiakban: Tengerjogi Egyezmény) 66. cikkében az anadrom halállományokra vonatkozóan meghatározott különleges rendelkezéseket.

               Az egyezmény azokra a vadon élő lazacállományokra vonatkozik, amelyek vándorlásuk során az Atlanti-óceán partján, az északi szélesség 36. fokától északra fekvő államok halászati joghatósága alá tartozó területein túl vándorolnak.

               A NASCO ebből kifolyólag az Atlanti-óceán egész északi részén felelős a vadon élő lazacokkal kapcsolatos halászati tevékenység szabályozásáért. Emellett a vadon élő lazacállományok megőrzésével kapcsolatos egyéb kérdésekkel is foglalkozik. Tágabb összefüggésben a NASCO a vadon élő atlanti-óceáni lazacállományok fennmaradása érdekében a szerződő felek joghatósága alá tartozó vizekre vonatkozóan további, megfelelő intézkedéseket tervez.

               A NASCO jogi személy, és más nemzetközi szervezetekkel fennálló kapcsolataiban és a szerződő felek területén rendelkezik a feladatai teljesítéséhez és céljai eléréséhez szükséges jogképességgel.

               2.2.A NASCO

               A NASCO szervezeti egységei: egy tanács, három regionális bizottság (az Észak-amerikai Bizottság, az Északkelet-atlanti Bizottság és a Nyugat-grönlandi Bizottság), valamint egy titkárság. A NASCO-tanácsban az egyezmény összes szerződő fele képviselteti magát, nevezetesen: az Amerikai Egyesült Államok, Dánia (a Feröer szigetekre és Grönlandra való tekintettel), az Európai Unió, Kanada, Norvégia és az Oroszországi Föderáció. Franciaország (Saint Pierre-re és Miquelonra való tekintettel) megfigyelőként vesz részt a NASCO ülésein.

               Az Európai Unió részes fele a NASCO-egyezménynek
                  2
               , mivel annak tárgya a közös halászati politika hatálya alá tartozik, amelynek tekintetében az Unió kizárólagos hatáskörrel rendelkezik. Az uniós jog értelmében a NASCO-egyezmény hatálya kiterjed az egyes tagállamokra.

               Az Európai Unió mind az Északkelet-atlanti Bizottságnak, mind a Nyugat-grönlandi Bizottságnak teljes jogú tagja. Az Észak-amerikai Bizottságban az Európai Unió jogosult az uniós területekről származó vadon élő lazacállománnyal kapcsolatos szabályozási intézkedésekre javaslatokat benyújtani, és azokról szavazni. Az ilyen javaslatok megvitatása során ezért az Unió e Bizottság tagjának tekinthető.

               2.3.A NASCO tervezett jogi aktusa

               A NASCO-egyezményhez a NASCO-tanács jóváhagyásával csatlakozhat bármely olyan állam, amely halászati joghatóságot gyakorol az Atlanti-óceán északi részén, vagy valamely lazacállomány származási országa.

               Az Egyesült Királyság 2019. február 28-án levélben kérte a NASCO-tanács elnökétől, hogy hagyja jóvá a NASCO-egyezményhez való csatlakozási kérelmét. 2019. március 11-én a NASCO-titkárság értesítette erről az egyezmény összes részes felét, köztük az Európai Bizottságot. A NASCO-egyezmény 17. cikkének értelmében ahhoz, hogy az Egyesült Királyság csatlakozása érvényesnek minősüljön, szükség van a NASCO-tanács előzetes jóváhagyására.

               A NASCO-tanácsnak a jelen lévő és igennel vagy nemmel szavazó tagjai szavazatainak háromnegyedes többségével kell meghoznia határozatait. Szavazásra csak akkor kerülhet sor, ha a tanács tagjainak kétharmada jelen van.

               A jóváhagyási vagy csatlakozási okiratokat ezután letétbe kell helyezni a letéteményesnél. Az összes olyan fél tekintetében, amely a szükséges megerősítési, jóváhagyási vagy csatlakozási okiratok letétbehelyezését követően csatlakozik a NASCO-egyezményhez, a csatlakozás a csatlakozási okirat letétbehelyezésének napján lép hatályba.

               Az Egyesült Királyság egyértelművé tette, hogy kérelmét a kilépésről rendelkező megállapodás hiányában alkalmazandó vészhelyzeti terv részeként nyújtotta be. Kérelmében az Egyesült Királyság kifejti, hogy a kilépésről rendelkező megállapodás aláírása, megerősítése és jóváhagyása esetén tartózkodni fog csatlakozási okirata letétbe helyezésétől, amely az Európai Unióból való kilépése időpontjától saját jogú NASCO-tagságot jelentene számára.

               3.Az Unió által képviselendő álláspont

               E tanácsi határozatnak lehetővé kell tennie a Bizottság számára, hogy az Unió nevében jóváhagyja az Egyesült Királyságnak a NASCO-egyezményhez való csatlakozását, a következő feltétel figyelembevételével: tekintettel az Egyesült Királyság Unióból való kilépésének időpontjával és feltételeivel kapcsolatban jelenleg fennálló bizonytalanságra, az uniós jóváhagyást csak akkor kell közölni a NASCO-val, amikor az uniós jog többé már nem alkalmazandó az Egyesült Királyságra.

               Amint azt az 1380/2013/EU európai parlamenti és tanácsi rendelet
                  3
                kimondja, a közös halászati politika egyik alapvető célja annak biztosítása, hogy a halászati tevékenységek környezeti, gazdasági és társadalmi szempontból fenntarthatóak legyenek, végzésük összhangban legyen a gazdasági, társadalmi és foglalkoztatási előnyök elérésére és a halállományok helyreállítására és olyan szinten tartására irányuló célkitűzésekkel, amelyek meghaladják a maximális fenntartható hozamot eredményező szintet, valamint hogy hozzájáruljanak az élelmiszer-ellátás biztosításához.

               Az Unió érdeke, hogy az Egyesült Királyság együttműködjön a lazacállományok kezelésében az Egyesült Nemzetek 1982. december 10-i Tengerjogi Egyezménye (a továbbiakban: Tengerjogi Egyezmény) és az Egyesült Nemzetek Szervezetének 1982. december 10-i tengerjogi egyezményében foglalt, a kizárólagos gazdasági övezeteken túlnyúló halállományok és a hosszú távon vándorló halállományok védelméről és kezeléséről szóló rendelkezések végrehajtásáról szóló, 1995. augusztus 4-i ENSZ-megállapodás (a továbbiakban: a halállományokról szóló ENSZ-megállapodás), vagy bármely más nemzetközi megállapodás vagy nemzetközi jogi norma rendelkezéseinek maradéktalan betartása mellett.

               A Tengerjogi Egyezmény 66. cikke értelmében azok az államok, amelyek folyóiból az anadrom halállományok származnak, elsődlegesen érdekeltek és elsőrendű felelősséggel tartoznak az ilyen állományok tekintetében. Az anadrom halállományok származási országának a kizárólagos gazdasági övezet külső vonalától a part irányában található vizekben történő halászatát szabályozó intézkedésekkel kell biztosítania az ilyen állományok megőrzését. Amennyiben az anadrom halállományok a származási országon kívüli más ország kizárólagos gazdasági övezetének külső vonalától a part irányában található vizeibe vagy azokon keresztül vándorolnak, ez az állam köteles együttműködni a származási országgal az ilyen állományok megőrzése és kezelése terén.

               Az anadrom halállományok származási országának és az ezeket a halállományokat halászó más államoknak közösen kell gondoskodniuk a Tengerjogi Egyezmény 66. cikkének végrehajtásáról. Ilyen irányú együttműködés regionális halászati gazdálkodási szervezetek keretein belül is kialakítható.

               Az Egyesült Királyságnak – amely egyszerre származási ország és halászati joghatóságot gyakorló állam – jogos halászati érdekeltségei vannak a NASCO-egyezmény hatálya alá tartozó területen, amennyiben az Egyesült Királyság kizárólagos gazdasági övezetében található vizek és a szomszédos nyílt tengeri területek a NASCO-egyezmény hatálya alá tartozó területhez tartoznak.

               Az Egyesült Királyságnak a NASCO-egyezményhez való csatlakozása lehetővé teszi az Egyesült Királyság számára, hogy – a többi ország és az Európai Unió jogaira, érdekeire és kötelezettségeire kellő tekintettel – együttműködjön a szükséges lazacállomány-gazdálkodási és -megőrzési intézkedések terén, továbbá biztosítja, hogy a halászati tevékenységek során elkerülhető legyen az állomány(ok) nem fenntartható kiaknázása.

               Tekintettel a NASCO-egyezmény hatálya alá tartozó területen az Egyesült Királyság jogos halászati érdekeire, az Egyesült Királyság azon kötelezettségére, hogy együttműködjön a szükséges halászati gazdálkodási intézkedések meghozatalában, valamint annak szükségességére, hogy az Egyesült Királyság csatlakozásával biztosított legyen a NASCO határozatainak kötelező jellege, a Bizottság álláspontja szerint az Egyesült Királyság kérelmét indokolt elfogadni.

               A javaslat arra is kiterjed, hogy a Bizottság felhatalmazást kapjon egyrészt a NASCO-tanács elnökének tájékoztatására az Egyesült Királyság csatlakozását támogató uniós álláspontról attól a pillanattól fogva, hogy az uniós jog többé nem alkalmazandó az Egyesült Királyságra, másrészt az Egyesült Királyság tagságáról döntő NASCO-tanács keretében az említett irányvonalnak megfelelő szavazat leadására.

               Abban az esetben, ha az Egyesült Királyság a kilépésről rendelkező megállapodás és a kapcsolódó átmeneti időszak feltételei szerint lép ki az Unióból, az Unió a kilépésről rendelkező megállapodás aláírását követően értesíti nemzetközi partnereit – beleértve a NASCO-egyezmény többi részes felét – arról, hogy az említett átmeneti időszak alatt azon nemzetközi megállapodások alkalmazásában, amelyeknek az Unió részes fele, az Egyesült Királyságot tagállamként kell kezelni.

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jog szabályai szerint joghatással bíró jogi aktusok. Ezenfelül a fogalom kiterjed azokra az eszközökre is, amelyek a nemzetközi jog értelmében nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  4
               .

               4.1.2.A jelen esetre történő alkalmazás

               A NASCO-egyezményhez a NASCO-tanács jóváhagyásával csatlakozhat bármely olyan állam, amely halászati joghatóságot gyakorol az Atlanti-óceán északi részén, vagy valamely lazacállomány származási országa.

               A NASCO-tanácsnak a jelen lévő és igennel vagy nemmel szavazó tagjai szavazatainak háromnegyedes többségével kell meghoznia határozatait. Szavazásra csak akkor kerülhet sor, ha a tanács tagjainak kétharmada jelen van.

               A csatlakozásra egy csatlakozási okiratnak a letéteményesnél történő letétbe helyezésével kerül sor, és a csatlakozás az okirat átvételének napján lép hatályba.

               A letéteményes az összes aláírót és az összes csatlakozó felet tájékoztatja a letétbe helyezett jóváhagyási vagy csatlakozási okiratokról, és az aláírókat értesíti arról a napról és azokról a felekről, amelyek tekintetében ez az egyezmény hatályba lép.

               A NASCO-egyezmény 17. cikke (3) bekezdésének megfelelően az Egyesült Királyság csatlakozása – amint hatályossá válik – a nemzetközi jog szerint kötelező érvényű lesz és meghatározó módon befolyásolhatja az uniós szabályozás tartalmát.

               A tervezett jogi aktus nem egészíti ki és nem módosítja a NASCO-egyezmény intézményi keretét. Ezért a javasolt határozat eljárási jogalapja az EUMSZ 218. cikkének (9) bekezdése.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus több célkitűzést követ, vagy több összetevőből áll, és ezek egyike elsődlegesként vagy döntő jellegűként azonosítható, míg a többi pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               4.2.2.A jelen esetre történő alkalmazás

               A tervezett jogi aktus fő célkitűzése és tartalma a közös halászati politikához kapcsolódik.

               Ezért a javasolt határozat anyagi jogalapja az EUMSZ 43. cikke.

               4.3.Következtetés

               A javasolt határozat jogalapja az EUMSZ 43. cikke, összefüggésben 218. cikkének (9) bekezdésével.

               2019/0094 (NLE)

               Javaslat

               A TANÁCS HATÁROZATA

               az Európai Unió által az Atlanti-óceán északi körzetében élő lazac védelméről szóló egyezmény keretében az Egyesült Királyság által benyújtott, az említett egyezményhez való csatlakozás iránti kérelemmel kapcsolatban képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 43. cikkére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)Az Atlanti-óceán északi körzetében élő lazac védelméről szóló egyezményt
                  5
                (a továbbiakban: NASCO-egyezmény) a 82/886/EGK tanácsi határozat
                  6
                hagyta jóvá, és az 1983. október 1-jén lépett hatályba.

               (2)2017. március 29-én az Egyesült Királyság az Európai Unióról szóló szerződés 50. cikkének megfelelően bejelentette az Unióból való kilépésre vonatkozó szándékát. A kilépésről rendelkező megállapodás hatálybalépésének időpontjától, illetve ennek hiányában 2019. április 13-án a Szerződések az Egyesült Királyságra vonatkozóan hatályukat vesztik, hacsak az Európai Tanács az Egyesült Királysággal egyetértésben egyhangúlag ennek a határidőnek a meghosszabbításáról nem rendelkezik.

               (3)Az Egyesült Királyság az Unióból való kilépéséig továbbra is tagállam marad, így élvezi a Szerződésekből eredő valamennyi jogot, ám köti az azokból fakadó összes kötelezettség is, beleértve a lojális együttműködés elvének tiszteletben tartását.

               (4)2017. április 29-i iránymutatásaiban az Európai Tanács elismerte, hogy nemzetközi összefüggésben figyelembe kell venni az Egyesült Királyság mint kilépő tagállam sajátos helyzetét, feltéve, hogy az ország – amíg tagsága fennáll – tiszteletben tartja kötelezettségeit és lojális marad az Unió érdekeihez.

               (5)A kilépésről rendelkező megállapodás intézkedéseket tartalmaz az uniós jog rendelkezéseinek az Egyesült Királyságra és az Egyesült Királyságban azon dátumot követő alkalmazására vonatkozóan, amikor a Szerződések alkalmazandósága megszűnik az Egyesült Királyság tekintetében (a továbbiakban: átmeneti időszak). Amennyiben a megállapodás hatályba lép, az uniós jog – beleértve azokat a nemzetközi megállapodásokat is, amelyeknek az Unió részes fele – a megállapodásnak megfelelően alkalmazandó lesz az Egyesült Királyságra vonatkozóan és az Egyesült Királyságban az átmeneti időszak alatt, majd ezen időszak elteltével alkalmazandósága megszűnik.

               (6)Mivel az Unió a NASCO-egyezmény szerződő fele, a szóban forgó egyezmény jelenleg alkalmazandó az Egyesült Királyságra.

               (7)A NASCO-egyezmény 17. cikkének (3) bekezdése értelmében a szóban forgó egyezményhez az Észak-atlanti Lazacvédelmi Szervezet által létrehozott NASCO-tanács jóváhagyásával csatlakozhat bármely olyan állam, amely halászati joghatóságot gyakorol az Atlanti-óceán északi részén, vagy valamely lazacállomány származási országa.

               (8)Tekintettel arra a lehetőségre, hogy a Szerződések alkalmazandóságának megszűnéséig az Egyesült Királyság vonatkozásában nem jön létre a kilépésről rendelkező megállapodás, az Egyesült Királyság 2019. február 28-án a NASCO-egyezményhez szerződő félként történő csatlakozás iránti kérelmet nyújtott be.

               (9)Az Egyesült Nemzetek Tengerjogi Egyezményének
                  7
                66. cikke értelmében azok az államok, amelyek folyóiból az anadrom halállományok származnak, elsődlegesen érdekeltek és elsőrendű felelősséggel tartoznak az ilyen állományok tekintetében. Az anadrom halállományok származási országának a kizárólagos gazdasági övezet külső vonalától a part irányában található vizekben történő halászatát szabályozó intézkedésekkel kell biztosítania az ilyen állományok megőrzését. Amennyiben az anadrom halállomány a származási országon kívüli más ország kizárólagos gazdasági övezetének külső vonalától a part irányában található vizeibe vagy azokon keresztül vándorol, ez az állam köteles együttműködni a származási országgal az ilyen állományok megőrzése és kezelése terén.

               (10)A nem fenntartható halászat megakadályozása céljából az Uniónak érdekében áll, hogy az Egyesült Királyság együttműködjön a lazacállományok kezelésében a Tengerjogi Egyezmény és az Egyesült Nemzetek Szervezetének 1982. december 10-i tengerjogi egyezményében foglalt, a kizárólagos gazdasági övezeteken túlnyúló halállományok és a hosszú távon vándorló halállományok védelméről és kezeléséről szóló rendelkezések végrehajtásáról szóló, 1995. augusztus 4-i megállapodás (a továbbiakban: a halállományokról szóló ENSZ-megállapodás)
                  8
               , vagy bármely más nemzetközi megállapodás vagy nemzetközi jogi norma rendelkezéseinek maradéktalan betartása mellett.

               (11)A Tengerjogi Egyezmény 66. cikkében foglaltak szerint az anadrom halállományok származási országának és az ezeket a halállományokat halászó más államoknak közösen kell gondoskodniuk az említett cikk végrehajtásáról. Ilyen irányú együttműködés regionális halászati gazdálkodási szervezetek keretein belül is kialakítható.

               (12)Az Egyesült Királyságnak a NASCO-egyezményhez való csatlakozása lehetővé teszi az Egyesült Királyság számára, hogy – a többi ország és az Unió jogaira, érdekeire és kötelezettségeire kellő tekintettel – együttműködjön a szükséges állománygazdálkodási és -megőrzési intézkedések terén, továbbá biztosítja, hogy a halászati tevékenységek során a lazacállományok kiaknázása fenntartható módon történjen.

               (13)Ezért az Uniónak érdekében áll az Egyesült Királyság által benyújtott, a NASCO-egyezményhez való csatlakozás iránti kérelem jóváhagyása attól a pillanattól fogva, hogy az uniós jog többé nem alkalmazandó az Egyesült Királyságra,

               ELFOGADTA EZT A HATÁROZATOT:

               1. cikk

               Az Atlanti-óceán északi körzetében élő lazac védelméről szóló egyezmény által létrehozott Észak-atlanti Lazacvédelmi Szervezet tanácsában az Unió által képviselendő álláspont az, hogy jóvá kell hagyni az Egyesült Királyságnak az említett egyezményhez való csatlakozása iránti kérelmét, amennyiben e jóváhagyás hatálybalépésére azután kerül sor, hogy az uniós jog alkalmazandósága megszűnik az Egyesült Királyságra vonatkozóan.

               2. cikk

               Ennek a határozatnak a Bizottság címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        Lásd: a Tanács (EU) 2019/274 határozata (2019. január 11.) a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodásnak az Európai Unió és az Európai Atomenergia-közösség nevében történő aláírásáról (HL L 47 I., 2019.2.19., 1. o.).

                     (2)

                        HL L 378., 1982.12.31., 24. o.

                     (3)

                        HL L 354., 2013.12.28., 22. o.

                     (4)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (5)

                        HL L 378., 1982.12.31., 25. o.

                     (6)

                        A Tanács 82/886/EGK határozata (1982. december 13.) az Atlanti-óceán északi körzetében élő lazac védelméről szóló egyezmény megkötéséről (HL L 378., 1982.12.31., 24. o.).

                     (7)

                        HL L 179., 1998.6.23., 3. o.

                     (8)

                        HL L 189., 1998.7.3., 14. o.